b'\n_START_ARTICLE_\nBeryllioosi\n_START_PARAGRAPH_\nBeryllioosi on krooninen keuhkotauti, jonka aiheuttaa altistuminen berylliumille. Akuutti berylliumin aiheuttama tauti, keuhkojen tulehtumisen muodossa \xc3\xa4rsykkeiden hengitt\xc3\xa4misen j\xc3\xa4lkeen, raportoitiin ensimm\xc3\xa4isen kerran Euroopassa 1933 ja Yhdysvalloissa 1943. Ensimm\xc3\xa4iset kuvaukset beryllioosi-tapauksista tulivat 1946 ty\xc3\xb6ntekij\xc3\xb6iden joukosta tuotantolaitoksista, jotka valmistivat fluoresoivia lamppuja Massachusettissa. Krooninen beryllioosi muistuttaa sarkoidoosia monella tavalla ja n\xc3\xa4iden diognosointi erilleen on usein hankalaa. Beryllioosi tappoi satunnaisesti ty\xc3\xb6ntekij\xc3\xb6it\xc3\xa4 ydinaseiden suunnittelun alkutaipaleelle, esimerkiksi Herbert Andesonin._NEWLINE_Beryllioosi aiheuttaa v\xc3\xa4symyst\xc3\xa4, heikotusta, y\xc3\xb6llist\xc3\xa4 hikoilua ja voi aiheuttaa hengitysvaikeuksia ja sinnik\xc3\xa4st\xc3\xa4 kuivaa ysk\xc3\xa4\xc3\xa4. Sairaudesta voi seurata anoreksia, painon putoaminen ja my\xc3\xb6s syd\xc3\xa4men laajeneminen oikealle ja syd\xc3\xa4nsairauksia kehittyneiss\xc3\xa4 tapauksissa. Joillain berylliumille herkill\xc3\xa4 ihmisill\xc3\xa4 ei kehity oireita, eik\xc3\xa4 herkkyytt\xc3\xa4 itse\xc3\xa4\xc3\xa4n pidet\xc3\xa4 terveyshaittana. Beryllioosia voidaan hoitaa, mutta ei parantaa perinteisill\xc3\xa4 l\xc3\xa4\xc3\xa4kkeill\xc3\xa4 ja l\xc3\xa4\xc3\xa4ketieteell\xc3\xa4. Beryllioosi esiintyy kun kehon immuunij\xc3\xa4rjestelm\xc3\xa4 tunnistaa berylliumhiukkaset vieraiksi materiaaleiksi ja immuunij\xc3\xa4rjestelm\xc3\xa4 hy\xc3\xb6kk\xc3\xa4\xc3\xa4 hiukkasten kimppuun. Koska hiukkaset ovat tyypillisesti hengitetty keuhkoihin, hengityselimist\xc3\xa4 tulee p\xc3\xa4\xc3\xa4alue jolla immuunij\xc3\xa4rjestelm\xc3\xa4 reagoi. Keuhkopusseista tulee tulehtuneet ja suuri m\xc3\xa4\xc3\xa4r\xc3\xa4 valkoisia verisoluja ker\xc3\xa4\xc3\xa4ntyy kaikkialle, miss\xc3\xa4 berylliumhiukkasia on. N\xc3\xa4m\xc3\xa4 solut muodostavat palloja berylliumhiukkasten ymp\xc3\xa4rille. Kun palloja on tarpeeksi, alkavat ne haitata elinten normaalia toimintaa. Ajan kanssa keuhkot muuttuvat j\xc3\xa4ykiksi ja menett\xc3\xa4v\xc3\xa4t kykyns\xc3\xa4 siirt\xc3\xa4\xc3\xa4 happea ilmasta vereen. Beryllioosipotilailla tulee ongelmia hengitt\xc3\xa4\xc3\xa4 riitt\xc3\xa4v\xc3\xa4 m\xc3\xa4\xc3\xa4r\xc3\xa4 ilmaa ja hapen m\xc3\xa4\xc3\xa4r\xc3\xa4 veress\xc3\xa4 tippuu. Hoitoon kuuluu lis\xc3\xa4happi ja immuunij\xc3\xa4rjestelm\xc3\xa4n toimintaa heikent\xc3\xa4v\xc3\xa4t l\xc3\xa4\xc3\xa4kkeet, jotta kehon reaktio berylliumiin v\xc3\xa4henisi. Suurin osa v\xc3\xa4est\xc3\xb6st\xc3\xa4 v\xc3\xa4ltt\xc3\xa4\xc3\xa4 beryllioosin todenn\xc3\xa4k\xc3\xb6isesti, koska ymp\xc3\xa4r\xc3\xb6iv\xc3\xa4n ilman berylliumitasot ovat normaalisti eritt\xc3\xa4in matalat (<0.03 ng/m\xc2\xb3)._NEWLINE_Berylliumia voidaan mitata virtsasta ja verest\xc3\xa4. Berylliumin m\xc3\xa4\xc3\xa4r\xc3\xa4 veress\xc3\xa4 tai virtsassa ei v\xc3\xa4ltt\xc3\xa4m\xc3\xa4tt\xc3\xa4 kerro altistumisen kestosta ja laadusta. Berylliumin m\xc3\xa4\xc3\xa4r\xc3\xa4\xc3\xa4 voidaan my\xc3\xb6s mitata keuhko- ja ihon\xc3\xa4ytteist\xc3\xa4. Vaikka n\xc3\xa4ill\xc3\xa4 menetelmill\xc3\xa4 voidaan tutkia onko altistumista tapahtunut, muita testej\xc3\xa4 k\xc3\xa4ytet\xc3\xa4\xc3\xa4n m\xc3\xa4\xc3\xa4ritelt\xc3\xa4ess\xc3\xa4 onko altistuminen johtanut terveysvaikutuksiin. Veritesteill\xc3\xa4 voidaan tutkia herkkyytt\xc3\xa4 berylliumille ja ennustaa beryllioosia.'